 

**בבית הדין הצבאי המחוזי**

**במחוז שיפוטי מרכז**

**בפני השופטת: סא"ל לידור דרכמן**

**בעניין: התובע הצבאי (ע"י ב"כ, סרן עמית בן שלום)**

**נגד**

**הנאשמת:X/XXX טוראי נ' ד' (ע"י ב"כ, סרן רואי מלינגר)**

**הכרעת - דין**

על פי הודאתה, מורשעת הנאשמת בעבירה של היעדר מן השירות שלא ברשות, לפי סעיף 94 לחוק השיפוט הצבאי, התשט"ו - 1955, בגין כך שנעדרה מיחידתה XXX מיום 14.07.2020 ועד יום 18.03.2023 למשך 978 ימים, בהתאם לכתב האישום ולפרטים הנוספים.

1. **ניתנה היום, כ"ט בניסן תשפ"ג, 20.04.2023, והודעה בפומבי ובמעמד הצדדים.**

**\_\_\_\_\_\_\_\_\_\_\_**

**שופטת**

**גזר - דין**

הנאשמת הורשעה על פי הודאתה בעבירה של היעדר מן השירות שלא ברשות, על כי נעדרה מיחידתה XXX לתקופה בת 978 ימים, אשר הסתיימה בהתייצבותה.

הנאשמת גויסה לצה"ל בחודש אפריל 2020. ההיעדרות שבגינה היא נותנת את הדין היום היא היעדרותה היחידה משירות.

הצדדים נקשרו ביניהם בהסדר טיעון, שהוא פרי הליך גישור שנערך לפני כבוד הנשיא, במסגרתו, לצד חומרת העבירה ומשך ההיעדרות, נתנו הצדדים משקל ממשי לנסיבותיה האישיות המורכבות של הנאשמת ובפרט למצבה הנפשי החריג, שהוביל לקביעת פרופיל פוסל משירות. עוד התחשבו הצדדים בעובדה שהיעדרותה הסתיימה בהתייצבותה.

בנסיבות אלה, ועל אף שהעונש האמור אינו משקף את מדיניות הענישה הנהוגה בעבירה זו, בשים לב למשך ההיעדרות, הרי שלאור מצבה הנפשי החריג, המוצא ביטוי בחוות הדעת הברה"נית (ס/1), עליה לא אפרט מפאת צנעת הפרט, מצאתי לכבד את עתירתם המשותפת של הצדדים ולאמץ את הסדר הטיעון שהוצג.

על הנאשמת נגזרים, אפוא, העונשים הבאים:

1. **שישים ואחד (61) ימי מאסר לריצוי בפועל, שיימנו החל מיום מעצרה.**
2. **עונש מאסר מותנה בן שלושים (30) ימים למשך שנה (1), שלא תעבור עבירה לפי סעיף 92 או 94 לחוק השיפוט הצבאי, התשט"ו – 1955, לצורך השלמת הליכי שחרורה מצה"ל.**
3. **זכות ערעור כחוק.**
4. **ניתן היום, כ"ט בניסן תשפ"ג, 20.04.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

**שופטת**

**נערך על ידי: א.ג**

**בתאריך: 01.05.2023**

**חתימת המגיה: סגן שיר בן ארמון**